«Ապահով Ինտերնետ» ծրագիրը նվիրված է Ապահով Ինտերնետի միջազգային օրվան, որը նշվում է փետրվարի առաջին երեքշաբթի օրը` սկսած 2004-ից: Համաեվրպական INSAFE նախաձեռնությունը տարեց տարի ընդլայնվելով, մարդկանց համախբում է պայքարելու ապօրինի, վնասակար եւ ոչ պատշաճ բովանդակության դեմ: Մեդիակրթության կենտրոնը իր գործընկերներ «Մայքրոսոֆտ Հայաստան» ընկերության եւ World Vision կազմակերպության հետ Ապահով Ինտերնետի միամսյակի շրջանակներում կազմակերպում են մի շարք սեմինարներ եւ հանրային քննարկումներ: Այս տարի ավելի քան 50 երկրներ իրենց ջանքերն ու կարողություններն են միավորել հանուն համացանցի ապահով օգտագործման: